section_heading: Druga ekspedicija
paragraph_text: Dok su Rimljani išli u unutrašnjost otoka, bili su konstantno napadani. Britanska bojna kola, veoma su ih zbunjivala jer nisu bili naviknuti na takav način borbe. Uzimajući to u obzir, čini se da su Briti nastojali iscrpljivati Rimljane taktikom udri-pa-pobjegni. Cezar je tada promijenio strategiju i odveo vojsku u matične zemlje Kasivelauna, gdje se stao spaljivati i uništavati sve na što je nailazio. Kasivelaun ga je pratio vojskom no nije ga direktno izazvao već je gledao kako mu pale zemlju i u očaju čekao da Cezar napravi neki glupi potez kojim bi se mogao okoristiti. lijevo|mini|250px|Britska bojna kola na dva kotača. U međuvremenu su Trinovanćani poslali poslanike Cezaru i tražili ga da ih stavi pod rimsku zaštitu. Cezar je od njih tražio taoce i žito što su oni ispunili. Nakon toga je i on ispunio njihove zahtjeve. Nedugo nakon toga, kod Cezara su se pojavili i izaslanici Cenimagnjana, Segonćana, Ankalićana, Bibročana i Kasa te tražili isto. Cezar je to prihvatio a ovi su mu tada zauzvrat rekli gdje se nalazi Kasivelaunov glavni grad. Isti je bio branjen šumama i močvarama. Ondje se je nalazio veliki dio vojske, stoke i ostalih provizija potrebnih za rat. Cezar je tada odveo vojsku do spomenutog grada i u bitci porazio neprijatelja.